Voorbeeld kontroletoets (Kwartaal 3)

AFDELING A

**Vraag 1**

1.1 Verskeie opsies word verskaf as moontlike antwoorde op die onderstaande

vrae. Skryf die antwoord (A–D) langs die vraag se nommer (1.1.1–1.1.5) neer.

1.1.1 Die produksie-hanteringsfunksie wat in die illustrasie hieronder aangetoon

word verwys na …

|  |  |
| --- | --- |
| MELK | suurmelk  joghurt  kaas |

A gradering.

B transport.

C standaardisering.

D verwerking. (1)

1.1.2 ’n Voordeel van vrye bemarking is …

A ordelike bemarking.

B standaardisering.

C dat produseerders meer tyd vir hul boerderybedrywighede het.

D dat verkope dikwels in kontant is. (1)

1.1.3 Die finansiële beplanningsaspek van die plaas, wat verseker dat geld wat

benodig word om produksie vol te hou ten alle tye beskikbaar is, word … genoem.

A inkomstebelasting

B versekering

C kontantvloei

D boedelbelasting (1)

1.1.4 ’n Sakeplan word opgestel om alle beplanningsinligting vir ’n spesifieke

boerdery te voorsien. Watter EEN van die onderstaande aspekte is

normaalweg NIE deel van ’n sakeplan nie?

A Plaasbegroting

B Besonderhede van grondopname

C Besonderhede van werknemers

D Bemarkingsplan (1)

1.1.5 Die fenotipiese verhouding van ’n kwalitatiewe eienskap in die F1-

generasie wat deur ouers geproduseer is wie beide heterosigotiese gene

besit, sal wees: …

A 1 : 2 : 1

B 3 : 1

C 1 : 1

D 4 : 0 (1)

**[5]**

1.2 Gee EEN woord/term/frase vir elk van die onderstaande beskrywings.

Skryf slegs die woord/term/frase langs die vraagnommer (1.2.1–1.2.5) neer.

1.2.1 Die bestuursfunksie wat plaaswerkers aanmoedig om ten alle tye hul beste te doen. (1)

1.2.2 ’n Dokument waarin jy neerskryf wat jy dink jy gaan spandeer en verdien gedurende ’n sekere tydperk in jou onderneming om sodoende uit te werk

wat jou moontlike wins of verlies gaan wees. (1)

1.2.3 ’n Bemarkingsbenadering wat jou toelaat om ’n paar segmente te kies en

’n bemarkingstrategie te ontwikkel om hulle almal te pas. (1)

1.2.4 Die studie van hoe eienskappe van ouers na die nageslag oorgedra word. (1)

1.2.5 Die DNA wat gevorm word wanneer nuwe DNA met die DNA in die selle

van ‘n organisme gekombineer word. (1)

**[5]**

1.3 Vervang die ONDERSTREEPTE woord(e) in elk van die onderstaande

stellings om hulle WAAR te maak. Skryf die toepaslike woord(e) langs die vraagnommer (1.3.1–1.3.5) neer.

1.3.1 Kompetisie-georiënteerde prysvasstelling sluit navorsing in om uit te vind

wat die verbruiker bereid is om vir ’n bepaalde produk te betaal. (1)

1.3.2 Vaste kapitaal sluit toerusting soos masjinerie op die plaas in. (1)

1.3.3 Nis-bemarking behels die bemarking van ’n produk op verskillende maniere

om soveel as moontlik mense te bereik. (1)

1.3.4 Breë-spektrum selle bevat vreemde gene wat doelbewus na die gasheer

oorgedra is. (1)

1.3.5 Lys VYF potensiële gebruike van geneties gemodifiseerde plante. (1)

**[5]**

**Totaal Afdeling A: 15 punte**

AFDELING B

**Vraag 2**

2.1 Die tabel hieronder toon sommige van die inkomste en uitgawes op ‘n

plaas aan vir Juliemaand.

|  |  |  |  |  |  |
| --- | --- | --- | --- | --- | --- |
| UITGAWES | | | INKOMSTE | | |
| DATUM | ITEM GEKOOP | KOSTE (R) | DATUM | ITEM VERKOOP | KOSTE (R) |
| 02/07 | Vervoer van eiers | 80,00 | 04/07 | 40 dosyn @ R7/ dosyn | 280,00 |
| 06/07 | 4 x 50 kg lae voer | 320,00 | 06/07 | 47 dosyn @ R7/ dosyn | 294,00 |
| 06/07 | Vervoer van voer @ R50 vir 100 | 40,00 | 06/07 | 40 dosyn @ R7/ dosyn | 280,00 |
| 06.07 | 200 eierhouers @ R50 vir 100 | 100,00 | 07/07 | 44 dosyn @ R7/ dosyn | 308,00 |
| 06/07 | Leningterugbetaling (ABSA) | 125,00 | 08/07 | 43 dosyn @ R7/ dosyn | 301,00 |
| 12/07 | Vervoer van gratis eiers | 80,00 | 10/07 | 40 dosyn @ R7/ dosyn | 280,00 |
| 15/07 | 4 dosyn gratis eiers vir werkers | 28,00 | 11/07 | 2 dosyn eiers vir huis | 14,00 |
| 24/07 | 4 x 50 kg lae voer | 320,00 | 26/07 | 43 dosyn @ R7/ dosyn | 301,00 |
| **TOTAAL** | | 1 093,00 | **TOTAAL** | | 2 058,00 |

2.1.1 Gee TWEE redes hoekom dit vir ’n plaasbestuurder belangrik is om

finansiële rekords op te stel. (2)

2.1.2 Gebruik ’n formule om die wins te bereken wat die boer vir die maand

gemaak het, gebaseer op die data hierbo verskaf. (4)

2.2 Die onderstaande entrepreneuriese suksesfaktore word benodig vir goeie   
menseverhoudings:

|  |  |
| --- | --- |
| * Waardering * Stiptelikheid | * Leierskap * Motivering |

Identifiseer die suksesfaktore wat by elk van die onderstaande beskrywings

pas. Elke suksesfaktor mag slegs EEN keer gebruik word.

2.2.1 ’n Nuut-ontwerpte bonusstelsel wat die produktiwiteit van werkers sal

verbeter en hulle bevoordeel wanneer hulle die doelwitte vir die seisoen

bereik, word deur die boer geïmplementeer. (1)

2.2.2 Die entrepreneur stel ’n voorbeeld en daag 10 minute voor die tyd op vir

pligte wat uitgevoer moet word of vergaderings wat gehou word. (1)

2.2.3 Die entrepreneur deel sertifikate van uitnemendheid by die jaarlikse   
toekenningsgeleentheid uit aan werkers wat bo hulle normale verpligtinge presteer het. (1)

2.2.4 Die plaasbestuurder inspireer werkers deur sy/haar duidelike visie en professionalisme. (1)

**[10]**

**Vraag 3**

3.1 Die plaasbestuurder moet aktiwiteite vooruit kan beplan vir arbeids-produktiwiteit.   
Die tabel hieronder toon die werksplan vir die teling van

skape op ‘n plaas aan.

|  |  |  |
| --- | --- | --- |
| PLIGTE | MAAND | AANTAL WERKERS EN TYD |
| Oppas | Januarie tot Desember | 1 persoon elke dag |
| Lamtyd | Mei tot Junie | 1 persoon/dag (beperkte periode) |
| Dip | Februarie tot Desember | 2 persone op gereelde intervalle |
| Dosering | Elke maand | 2 persone op gereelde intervalle |
| Skeer | Oktober | 1 persoon + skeerders vir 10 dae |

3.1.1 Identifiseer TWEE pligte waar permanente werkers benodig word. (2)

3.1.2 Noem DRIE maniere waarop die plaasbestuurder die lewenstoestande van

die werkers kan verbeter. (3)

3.2 Kapitaal verwys na die finansies wat benodig word om ’n boerdery te

besit en te bedryf. Die boer moet finansiële rekords van die bates hou om sodoende die kapitaal van die plaas effektief te bestuur.

3.2.1 Verduidelik kortliks die belangrikheid daarvan om finansiële rekords te hou

vir beplanningsdoeleindes. (2)

3.2.2 Beskryf TWEE implikasies van oorkapitalisering van ’n plaas. (2)

3.2.3 Wanneer jy aansoek doen vir kapitaal by die bank, word jou plaas se bates gebruik as   
sekuriteit. Staaf hierdie stelling. (2)

3.3 Een van die probleme van plaaswerk is ’n tekort aan opleiding.

3.3.1 Stel TWEE maniere aan die boer voor om hierdie probleem op te los. (2)

3.3.2 Beveel TWEE maniere aan vir motivering van plaaswerkers sodat hulle

nie deur industrieë gewerf word nie. (2)

**[15]**

**Vraag 4**

4.1 Lees die onderstaande uittreksel en beantwoord die vrae wat volg.

|  |
| --- |
| **Verbetering van sorghum op die geneties gemodifiseerde (GM) manier**  Afrika se wetenskaplikes is besig om ’n geneties gemodifiseerde (GM) super-lyn van die stapelvoedsel sorghum te ontwikkel, wat hulle aanvoer vol vitamine gaan wees om wanvoeding te help beveg. Die doel van die projek is om sade van verbeterde kultivars van sorghum te produseer wat voldoende is om geplant te word.  Biotech-gewasse het kontroversie in Afrika ontlok, waar sommige lande, ongeag van probleme met voedselproduksie, GM voedselhulp geweier het of daarop aangedring het dat dit gemaal word voor die verspreiding daarvan om kontaminasie van plaaslike saadvoorraad te verhoed. Anti-GM aktiviste sê GM voedsel loop die risiko om die omgewing en voedselproduksie te destabiliseer.  [Aangepas uit *Cape Argus*, 2005] |

4.1.1 Identifiseer TWEE redes vir die ontwikkeling van hierdie geneties

gemodifiseerde sorghum in Afrika. (2)

4.1.2 Beskryf TWEE uitstaande eienskappe wat die GM sorghum sal hê in

vergelyking met die normale sorghumkultivars. (2)

4.1.3 Dui TWEE gevare aan vir die gebruik van GM kultivars. (2)

4.2 Lys VIER potensiële omgewingsgevare wat met GM kultivars geassosieerd

is. (4)

**[10]**

**Totaal Afdeling B: 35 punte**

**GROOTTOTAAL: 50 punte**